# Scicli

| Scicli Comune di Scicli |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Italija
 |
| **regija** | Sicilija
 |
| **provincija** | Ragusa
 |
|  |
| **Vlast**  |
|  - **gradonačelnik** | Francesco Susino
 |
|  |
| **Površina**  |
|  - **Ukupna** | 137 km²
 |
| **Visina** | 106
 |
|  |
| **Stanovništvo** (2008.)
 |
|  - **Grad** | 25 979
 |
|  -  **gustoća** | s
 |
|  |
| **Vremenska zona** | UTC+1 (UTC+2)
 |
| **Poštanski broj** | 97018
 |
| **Pozivni broj** | 0932
 |
| **Službena stranica** www.comune.scicli
 |
| Karta
 |
| Scicliclass=notpageimage| Scicli na karti Italije |

**Scicli** (sicilijanski: *Scichili*) čita se **Šikli** - **Šikili**, je gradić u talijanskoj provinciji Ragusa, u regiji Sicilija od 25 979 stanovnika.

*Scicli* je zajedno sa još 7 gradova iz regije Val di Noto (Caltagirone, Catania, Noto, Palazzolo Acreide, Ragusa, Militello in Val di Catania i Modica) uvršten 2002. na UNESCO- vu Listu mjesta svjetske baštine u Evropi, kao izvrstan primjer dobro očuvanih kasnobarkonih gradova iz 18. vijeka.

## Geografija

Fasada crkve *Santa Maria La Nova*
*Scicli* leži na jugoistoku Sicilije, na istočnim obroncima masiva Monti Iblei, na nadmorskoj visini od 106 m. Historijski centar grada leži pored kotline istoimene riječice koja se širi do nedaleke Modice, udaljen oko 26 km južno od Raguse.

Fasada crkve *San Matteo*
*Scicli* ima i luku *Sampieri* na Jonskom moru, udaljenu oko 9 km od centra grada, koja nema nekakvu važnost.

Čitav kraj je poznat po dubokim kotlinama (cava), skromnih vodotoka, od kojih je najpoznatija obližnja *Cava d'Ispica*.

## Historija

I danas je nejasno stvarno porijeklo *Sciclija* po jednima on je izrastao iz antičkog sikulskog naselja, po drugima grad su osnovali Rimljani.

Za srednjeg vijeka *Scicli*, je bio važna utvrda *Grofovije Modica* sve do polovice 14. vijeka. Oko utvrde na brdu, nikao je grad koji je krajem 16. vijeka imao oko 13 000 stanovnika što je za ono vrijeme bilo jako puno.

Nakon katastofalnog potresa 1693. koji je gotovo razorio cijeli grad, temeljito je obnovljen kao planski izgrađen barokni grad.

Fasada crkve *San Giovanni Evangelista*

Kasnobarokni gradovi regije Val di Noto| Svjetska baština UNESCO-a |
|  |
|  Italija |
| Registriran | 2002. (26. zasjedanje) |
| Vrsta | Kulturno dobro |
| Mjerilo | i, ii, iv, v |
| Ugroženost | no |
| Referenca | UNESCO |

## Znamenitosti

Historijski centar *Sciclija* ima još i danas identičan izgled baroknog grada 18. vijeka.
Najveće atrakcije *Sciclija* su njegove barokne crkve, kao *San Matteo* na brdu iznad centra grada, koja je sve do 1874. bila katedrala, *Santa Maria la Nova*, obnovljena nakon potresa 1693. sa neoklasicističkom fasadom, *San Guglielmo* (nekadašnja jezuitska *Sant'Ignazio di Loyola*), *San Giovanni Evangelista* sa razigranom fasadom poput borrominijeve San Carlino alle Quattro Fontane u Rimu, eliptične kupole, sa štukaturama 19. vijeka i *San Bartolomeo Apostolo* u istoimenoj cave (kanjonu) izvorno sa početka 15. vijeka.

Pored sakralnih grad ima i puno svjetovnih objekata, kao što su *Palazzo Spadaro* (gradska vijećnica), *Palazzo Fava* i *Palazzo Beneventano*.

## Privreda

*Scicli* je centar plodnog poljoprivrednog kraja, poznat po maslinama, voću i vinu.

Panorama grada

## Reference

## Vanjske veze

* Službene stranice grada (`it`)
* *Scicli* na portalu Trecani enciclopedia Italiana (`it`)